พุงนำนมอีกแล้วจ้า คราวนี้ไปชิมร้านขนมสุขภาพย่านรังสิตมั่งเนอะ ร้านวิสต้าคาเฟ่เป็นร้านขนม เครื่องดื่มเน้นไปทางเพื่อสุขภาพ คือทำจากวัตถุดิบธรรมชาติ แป้งไม่ขัดสี หรือมีคุณค่าทางโภชนาการสูง น้ำตาลน้อย หรือใช้น้ำผึ้งแทน ส่วนบริเวณข้างๆร้านมีอุปกรณ์เครื่องครัว และเครื่องใช้ไฟฟ้าภายในครัวจำหน่ายด้วยจ้า

สถานที่ตั้งร้าน
บริเวณชั้นบี(ชั้นใต้ดิน) อยู่ฝั่งโรบินสันก่อนเข้า Tops Supermarket โทรถามทางได้ที่ 02-958-6584 , 02-958-6585 เลยจ้า

บรรยากาศ
เป็นร้านค่อนข้างเปิดนะ ตอนแรกเบนซ์ก็เข้าใจว่าไม่ได้ขายขนมด้วยซ้ำ เพราะเชื่อมต่อกับร้านจำหน่ายเครื่องครัว นึกว่าขายพวกวัตถุดิบทำขนม แต่พอสังเกตดีๆจะเห็นว่าเป็นคาเฟ่เล็กๆ มีทั้งส่วนโซฟา และโต๊ะเค้าเตอร์ติดกระจก หากใครมานั่งทำงานอ่านหนังสือก็น่าจะได้ เพราะมี wifi ด้วย น่าจะสามารถรับรองลูกค้าได้ถึง 20-30 ที่เลย

เวลาเปิดปิด
จันทร์ - พฤหัสบดี: 10:30 - 20:00 
ศุกร์: 10:30 - 20:30 
เสาร์, อาทิตย์: 10:00 - 20:30 จ้า

เมนูลองชิม
-Iced English Milk Tea
เห็นโปสเตอร์แปะไว้ว่านมโค 100%  น่าสนใจดี เบนซ์สั่งเป็นชาอังกฤษเย็นนมสดไม่หวานเลย อร่อยดีนะหอมกลิ่นชาเบาๆเหมือนกินชานม แถมสุขภาพด้วยนมโคสด100% รึใครอยากเปลี่ยนเป็นนมถั่วเหลืองก็ได้ ตัวนมก็เข้มข้น มีความมัน และหวานธรรมชาติจากนม แก้วใหญ่พอๆกับสตาบัคไซส์ grande เลย

ประทับใจ
-ราคาไม่แพงมาก
-ถือเป็นหนึ่งทางเลือกสำหรับผู้ที่รักษาสุขภาพแต่อยากทานขนม ในห้างสรรพสินค้า ที่มีแต่ของอร่อยเพิ่มน้ำหนักเนอะ ตอนนี้สามดาวก่อน รอชิมเค้กรอบหน้าจ้า